SUID-AFRIKAANSE RADIOLIGA 
SARLNUUS SONDAG 11 JANUARIE 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

BEGIN NOU BEPLAN VIR DIE RAE-KURSUSSE 

EERSTE ARISSKONTAK UIT RUIMTE 

NASA SE MARSLANDINGSTUIE 

OOSTENRYKSE OWERHEID BEëINDIG WKL-TOETSPROJEK 
Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
Die nuus volg in besonderhede. 
BEGIN NOU BEPLAN VIR DIE RAE-KURSUSSE 


Dit is nou reeds die tyd om te begin beplan en te adverteer vir kursusse vir die 
eksamen vir die Radioamateursertifikaat. Die volgende eksamen sal by verskeie 
sentra, regoor die land op Donderdag 20 Mei gehou word. 'n Uitstekende plek 
om jou kursus te adverteer is die SARL se webblad. Sodra u oor die besonder- 
hede van u kursus besluit het, stuur dit aan Richard, ZS2CLI, met e-posadres 
zs2cli@gwest.co.za, vir publikasie. 


Die verslag oor die werkswinkel wat in November verlede jaar gehou is waarty- 
dens alle aspekte van opleiding vir die RAE bespreek is, sal eersdaags gepubiseer 
word. Die verslag sal bruikbare inligting oor baie aspekte bevat soos: beplan- 
ning van die kursus, inhoud van die kursus, bystand aan studente met spesiale 
behoeftes, advertering, ens. 


NOMINASIES VAN RAADSLEDE 


Nominasies vir lede vir die Raad van die SARL wat na afloop van die 2004 
se AJV diens moet aanvaar, het op 5 Januarie gesluit. Besonderhede sal in 
volgende week se bulletin bekend gemaak en op die SARL se webwerf geplaas 
word. Kandidate wat dit nognie gedoen het nie, word versoek om hulle fotos op 
die SARL se webwerf te plaas. Stuur dit asb. per e-pos aan zs2cli@gwest.co.za. 


EERSTE ARISSKONTAK UIT RUIMTE 


Terwyl leerders mag dink dat aardrykskunde `n vervelige vak is op aarde, het 
Mike Foale, KB5UAC, bevelvoerder van die Internasionale Ruimtestasieekspe- 
disie 8 op 2 Januarie aan `n groep leerders gesê dat dit allesbehalwe vervelig is 
vanuit sy posisie in die ruimte. Foale het d.m.v. amateurradio met die leerders 
van graad vier tot nege by die Gilmour Akademie gepraat. Hierdie gesprek is 
gereël deur die AmateurRadio in die Ruimte (ARISS) program. Hierdie kontak 
was die eerste kontak met `n skoolgroep vir die nuwe jaar. “As ek na die aarde 
kyk, vind ek die aardrykskunde geweldig interessant” het Foale opgewonde ver- 
tel. “Om te sien hoe die stede uitgelê is, om die paaie en strate te sien, of, as 
dit die woestyn is, hoeveel woestyne daar wel op die aarde is.” Foale het gesê 
dat hy 'n studie gemaak het van geologie as `n ruimtevaarder, maar dat hy meer 
gefassineer word deur die mense wat op die aarde woon, en hy hou altyd `n 
rekenaarensiklopedie byderhand wanneer hy in die ruimte reis. 


Terwyl hy al die vrae van die leerders beantwoord het, het Foale ook gepraat 
van 'n kankerprojek wat aan boord van die ISS uitgevoer word. “Kankerselle 
kan in die ruimte gekweek word op `n totaal ander metode as op die aarde wat 
navorsers in staat stel om nuwe tegnieke te ontwikkel om kanker op die aarde 
te bahandel. Dit is `n langtermyn projek, en sal nog vir baie jare aanhou.” 


Foale het gesê dat hy en spanmaat Sasha Kaleri, U8&MIR, goed eet in die ruimte, 
maar het erken dat hulle nie altyd by die voorgeskrewe voedsel hou nie. “Ons 
eet nie alles wat ons vertel word om te eet nie. Ek self is lief vir sjokolade, en 
het dus al die beskikbare sjokolade opgeëet.” Die Ekspedisie 8 span word eers 
in April terug verwag op die aarde. 

n Graad ses leerder wou weet of Foale dink dat kinders ook toegelaat sal word 
om eendag na die ruimtestasie te reis. “Ja, ek dink wel so,” het Foale gesê. “Ek 
weet egter nie hoe gou nie. Ek glo nie jy sal meer 'n kind wees as dit gebeur nie, 
maar waneer jy alreeds 'n grootmens en 'n student is. Miskien kan jy kinders 
na die ruimtestasie neem.” 


Foale het afgesluit deur almal by die skool 'n voorspoedige nuwe jaar toe te wens. 
Gilmour Akademie Amateurradioklub se President, Caroline Greco, KC8WNY, 
was die beheeroperateur tydens die kontak by die aardstasie ND8&GA. Die by- 
standoperateur was Ken Kane, KG8DN. “Selfs al was die kontak nie volmaak 
nie, was dit 75 persent solied en goed genoeg om aangename herinneringe vir 
die leerders en hulle ouers te laat. Ons is tevrede met die resultaat en het baie 
uit die ondervinding geleer.” 


Foale het die Fase 1 NAISS apparaat gebruik - `n 5 W Ericsson handradio met `n 


eksterne antenna - vir die Gilmour kontak. Alhoewel die nuwe hoër uitset Fase 
2 Amateur apparaat getoets is en reeds geinstaller is, is dit nog nie goedgekeur 
vir gebruik uit die ruimte vir ARISS skoolkontakte nie. 


'n Groep van ongeveer 50 mense het die verrigtinge by die skool bygewoon. By 
dit alles, het ARISS dekking gekry van die nuusmedia deurdat een koerant en een 
plaaslike televisiestasie die verrigtinge bygewoon het. Hulle het ook onderhoude 
met van die leerders gevoer. 


ARISS is 'n gesamentlike opvoedingsuitreikprogram met deelname van die 
ARRL, AMSAT en NASA. 


NASA SE MARSLANDINGSTUIE 


Baie mense sou die vordering van die verskeie Marsekspedisies gevolg het. Die 
eerste van twee van NASA se swerftuie vir Mars, genaamd Spirit, het vroeër 
in die maand soos beplan presies in die kol in die Gusevkrater geland. Hierdie 
landingsplek is gekies aangesien dit vermoed word dat eens water bevat het en 
getuienis mag oplewer oor enige moontlike vorige lewe op Mars. Kommunikasie 
met die landingstuig geskied beide direk en via die wentelende satelliete. 


Die swerftuie kan hoogstens vir drie uur per dag na die aarde uitsaai weens krag- 
en termiese beperkings selfs al is die aarde vir langer tye in sig. Die datatempo 
direk na aarde wissel van ongeveer 12 000 tot 3 500 grepe per sekonde. Alreeds is 
asemrowende fotos van die landingsterrein ontvang en meer sal beskikbaar word 
soos die ekspedisie vorder. Twee webtuistes wat fotos en opdaterings verskaf is: 
http:/ /spaceflishtnow.com en die “Astronomy Picture of the Day” se webblad nl. 
http:/ /antwrp.gsfc.nasa.gov/apod//astropix.html. 


OOSTENRYKSE OWERHEID BEëINDIG WKL-TOETSPROJEK 


Die Oostenrykse Amateur Senderfederasie (OVSV-Osterreichischer Ver- 
suchssenderverband) berig dat `n Wyeband oor KragLyn (WKL) veldtoetspro- 
jek in die stad Linz kortgeknip is as gevolg van buitensporige radiosteurings. 
Hulle het in Desember gesê dat die Staat se Ministerie van Handel, Innovasie 
en Tegnologie die WKL loodsprojek van die kragvoorsieningsmaatskappy van 
Linz beëindig het omdat dit te veel steurings op die HF-bande veroorsaak het. 
Die gebeurtenis wat die saak tot `n punt gedryf het, was `n Rooikruisverslag 
dat nooddiensradiokommunikasie gedurende `n rampoefening verlede Mei die 
slagoffer van massiewe WKL-steurings was. 


Gedurende veldtoetse het metings getoon dat uitstraling van die WKL-sisteem 
tot 10 000 maal hoër as die toegelate veldsterktes was. 


Daar was nuusverslae van steurings aan nooddienskommunikasie en ORM- 
klagtes van verskeie amateurs in die omgewing. OVSV het gesê dat weens 
die rumoer, duur installasies, soos `n 20 m monobander op 'n hoë gebou, 
heeltemaal onbruikbaar was. OVSV het ook die potensiaal van WKL genoem 
om noodkommunikasie, dienste vir lewensveilig heid, militêre HF-bedrywigheid, 
navigasie en lugvaartkommunikasie te ontwrig 


Die resultaat van vergaderings met die kragvoorsieningsmaatskappy is dat die 
instansie ingestem het om te kyk na die moontlikheid van `n 100 meter besker- 
mende gebied rondom die ligging van elke amateurstasie, keepfilters en die ge- 
bruik van 5 GHZz draadlose lokale area netwerke. (Verkort uit die ARRL se 
nuusbrief). 


Dit is goed om op te let dat verstandige, gesamentlike optrede deur radioama- 
teurs goeie vrugte kan afwerp op belangrike sake. (Redakteur). 


DATUMS VAN GEBEURTENISSE OM AAN DEEL TE NEEM 


18 Januarie - INTEGNET oor antennas. 24 Januarie om 10:00 die Oos-Rand 
Radioklub se kattebakverkoping by die Germiston Bootklub gevolg deur 'n ver- 
gadering om `n forum in die lewe te roep wat ten doel het om klubs aan die 
Oos-Rand te koërdineer t.o.v ontmoetings ensomeer. 23 - 25 Januarie - PEARS 
BHF/UHF-kompetisie 14 Februarie - Kinderdag 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MHr in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
Martin, ZS4ABU, George, ZS6ONE, en gelees deur ...... Vanuit ....... AS 'N 
diens aan radioamateurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


